**Z A P I S N I K 4. Skupštine HKSP**

**održana dana 28.02.2022. u Zagrebu, OŠ Matije Gupca, Ulica Davorina Bazjanca 2**

**Skupština je organizirana hibridno, uživo i putem ZOOM aplikacije od 18:00 do 20:00 sati**

Sastanku nazočni:

Uživo: Alma Rovis Brandić, Antonija Žižak, Ljiljana Samardžić, Nada Damjanović, Gordan Hosni, Sanja Risek, Danijela Adžijević, Katarina Sikirić Lukić te online prisutno: 57 članova HKSP.

Predloženi Dnevni red Skupštine:

1. Izbor zapisničara i dva ovjerovitelja zapisnika

2. Otvaranje Skupštine i usvajanje dnevnog reda,

3. Izvješće Predsjednice Komore o radu Hrvatske komore socijalnih pedagoga za 2021.

godinu,

4. Financijsko izvješće za 2021. godinu,

5. Izvješće Nadzornog odbora Komore za 2021. godinu,

6. Godišnji prijedlog rada za 2022. godinu,

7. Prijedlog Financijskog plana za 2022. godinu,

8. Prijedlog Odluke o visini članarine za 2022. godinu,

9. Predstavljanje voditelja sekcija,

10. Razno.

Ad. 1. Odabir zapisničara i dva ovjerovitelja: Ljiljana Samardžić je predložena za zapisničarku, za dva ovjerovitelja Danijela Adžijević i Gordan Hosni. Prijedlog je usvojen.

Ad.2. Skupštinu je otvorila predsjednica Skupštine, pozdravila nazočne članove Komore te je predstavila dnevni red koji je glasanjem prisutnih članova skupštine jednoglasno prihvaćen.

Ad.3. Predsjednica Komore je temeljito i transparentno podnijela izvještaj prisutnima o radu Hrvatske komore socijalnih pedagoga za 2021. godinu, a koji se nalazi u Prilogu 1.

Ad.4. Predsjednica Komore je upoznala prisutne sa Financijskim izvješćem za 2021. godinu, a koji je sastavni dio Priloga 1.

Ad.5. Predsjednica Nadzornog odbora Hrvatske komore socijalnih pedagoga Danijela Adžijević je podnijela godišnje izvješće o radu Nadzornog odbora Hrvatske komore socijalnih pedagoga u 2021. godini. Nadzorni odbor se sastao dva puta tijekom 2021. godine te donio Poslovnik o radu Nadzornog odbora Hrvatske komore socijalnih pedagoga. Prva, konstituirajuća sjednica bila je u veljači na kojoj su izabrane predsjednica – Danijela Adžijević, zamjenica predsjednice - Mira Bek Vujičić i donesen je Poslovnik o radu nadzornog odbora Hrvatske komore socijalnih pedagoga. U prosincu 2021. godine je održana druga sjednica Nadzornog odbora Hrvatske komore socijalnih pedagoga na kojoj je provjereno dostavljeno financijsko izvješće za razdoblje 01.01.- 30.06.2021., godišnji program rada Hrvatske komore socijalnih pedagoga i financijski plan za 2022. godinu. Financijsko izvješće: ukupni prihod (62.218 kn) i rashod (326 kn). Sve je u skladu s pravilima financijskog poslovanja neprofitnih organizacija. Godišnji plan i program rada Hrvatske komore socijalnih pedagoga i financijski plan za 2022. dostavljen je Ministarstvu rada, mirovinskog sustava, obitelji i socijalne politike na suglasnost u skladu sa Zakonom o socijalnopedagoškoj djelatnosti. Oformljena su sva planirana tijela i doneseni potrebni pravilnici.

Ad.6. Predsjednica Komore je predstavila Godišnji program rada HKSP za 2022. godinu (Prilog 2) koji je dobio suglasnost Ministarstva rada, mirovinskog sustava, obitelji i socijalne politike od 10.01.2022. godine. Isti je jednoglasno prihvaćen.

Ad.7. Predsjednica Komore je detaljno predstavila Financijski plan za 2022. godinu koji je dobio pozitivno mišljenje Ministarstva rada, mirovinskog sustava, obitelji i socijalne politike od 10.01.2022. godine (Prilog 3) . Isti je jednoglasno prihvaćen.

Ad.8. Jednoglasno je prihvaćen prijedlog Odluke o visini članarine za 2022. godinu, a na koju je I Ministarstvo dalo suglasnost. Članarina za magistre socijalne pedagogije, odnosno sveučilišne prvostupnike socijalne pedagogije koji prihod stječu nesamostalnim ili samostalnim radom iznosi 50,00 kuna mjesečno. Članarina za magistre socijalne pedagogije umirovljenike i nezaposlene magistre socijalne pedagogije, iznosi 25,00 kuna mjesečno. Upisnina iznosi 300,00 kuna i plaća se jednokratno.

Ad.9. Predstavljeni su voditelji sekcija po resorima u kojima je zaposlen veći broj socijalnih pedagoga (socijalna skrb, obrazovanje, zdravstvo, pravosuđe). Predsjednica Skupštine im je poželjela puno uspjeha u radu.

Ad.10. Pitanja su bila vezana uz bodovanje stručnih usavršavanja, tko može podnjeti zahtjev za bodovanje. Predsjednik Povjerenstva za stručno usavršavanje Krešimir Makvić je odgovorio da ukoliko ne podnese organizator, može i sam sudionik skupa/socijalni pedagog podnijeti zahtjev. Stručna usavršavanja koje će svojim članovima ponuditi Komora u 2022. godini su:

* 18.-20. svibnja 2022. Socijalnopedagoško savjetovanje (metode i tehnike savjetovanja u neposrednom radu s djecom i roditeljima)
* 14.-16. studenoga 2022. Najbolji interes djeteta i zaštita prava djece - primjena u praksi.

Teme su odabrane na temelju analize ankete provedene među članovima Komore.

Uz navedeno, od 20. do 22. rujna 2022. organizira se ERFcon u Vodicama.

Predsjednica Skupštine je zaključila Skupštinu te zahvalila prisutnima na sudjelovanju.

Sjednica je zaključena u 20:00.

Predsjednica Skupštine Hrvatske komore socijalnih pedagoga:

prof. dr. sc. Antonija Žižak

U Zagrebu, 28.02.2022.

Zapisničarka:

Ljiljana Samardžić

Ovjerovitelji Zapisnika: Gordan Hosni, Danijela Adžijević

Prilozi:

1. Izvještaj o radu Hrvatske komore socijalnih pedagoga za 2021. godinu, uz Financijsko izvješće za 2021. godinu
2. Godišnji prijedlog rada za 2022. godinu i suglasnost Ministarstva
3. Prijedlog Financijskog plana za 2022. godinu i suglasnost Ministarstva
4. Prijedlog Odluke o visini članarine za 2022. godinu i suglasnost Ministarstva